Koiran kipua on kahdenlaista: akuuttia ja kroonista. Akuutti kipu aiheuttaa selkeitä ja helposti havaittavia fyysisiä reaktioita ja muutoksia. Kroonisen kivun aiheuttamat muutokset koiran käyttäytymisessä puolestaan ovat pieniä, ja ne ilmenevät hitaasti ajan kanssa. Siksi ne on vaikeampi havaita. Krooninen kipu voi kestää vuosia, eikä sen aiheuttamia oireita välttämättä näy koko ajan, vaan esimerkiksi vain koiran rasittuessa. Kroonista kipua on esimerkiksi nivelrikon iheuttama kipu. Pitkäaikainen kipu uuvuttaa koiraa.